ΓΡΑΠΤΗ ΕΡΩΤΗΣΗ E-3189/00

υποβολή: Paul Rbig (PPE-DE) προς την Επιτροπή

(12 Οκτωβρίου 2000)

Θέμα: Ανάπτυξη των λογιστικών οδηγιών

Στο πλαίσιο της ολοκλήρωσης της ενιαίας αγοράς κινητών αξιών, η Επιτροπή έχει προβλέψει την εφαρμογή διεθνών λογιστικών προτύπων και τον εκσυγχρονισμό των λογιστικών οδηγιών (COM(2000)359 τελικό, 13.6.2000)

Επί του παρόντος, και μόνο η απαίτηση από μια εταιρία της ΕΕ να δημοσιεύσει την ετήσια λογιστική της κατάσταση αρκεί για να δημιουργηθούν στρεβλώσεις του ανταγωνισμού, τη στιγμή που στις ΗΠΑ παρόμοιες εταιρίες δεν είναιποχρεωμένες να δημοσιεύουν της ετήσιες λογιστικές καταστάσεις τους, διότι ανάλογηποχρέωση ισχύει μόνο για τις εταιρείες οι οποίες αντλούν τα κεφάλαιά τους από τις κεφαλαιαγορές και όχι μόνο σε περίπτωση που για την κάλυψη των απαιτήσεων των δανειστών τους διαθέτουν μόνο το εταιρικό τους κεφάλαιο (βλέπε USA Haller/Raffournier/Walton (εκδόσεις), Unternehmenspublizitt im internationalen Wettbewerb, Stuttgart 2000, σελ. 177 κε.).

Εξετάζει η Ευρωπαϊκή Επιτροπή το ενδεχόμενο να καθιερωθείποχρέωση δημοσίευσης και ελέγχου των ετήσιων λογιστικών καταστάσεων μόνο για τις εταιρίες για τις οποίεςφίσταται ανάλογηποχρέωση και στις ΗΠΑ, τις εταιρίες δηλαδή που αντλούν τα κεφάλαια για τη χρηματοδότησή τους από την κεφαλαιαγορά;

Απάντηση του κ. Bolkestein εξ ονόματος της Επιτροπής

(6 Νοεμβρίου 2000)

Οι κανόνες περί λογιστικής, οικονομικού ελέγχου και δημοσιότητας στο εσωτερικό της Κοινότητας είναι ενσωματωμένοι στο εταιρικό δίκαιο σε αντίθεση με τις ΗΠΑ. Οι εταιρείες περιορισμένης ευθύνης καλούνται να καταρτίζουν οικονομικές καταστάσεις, να τιςποβάλλουν προς έλεγχο από αναγνωρισμένους ελεγκτές και να τις δημοσιεύουν με την καταχώρισή τους σε μητρώο ούτως ώστε να ενημερώνονται οι μέτοχοι και το προσωπικό τους αφενός, και να προστατεύονται τα συμφέροντα των πιστωτών και των τρίτων που συναλλάσσονται μαζί τους. Οι λογιστικές οδηγίες(1) στις οποίες περιλαμβάνονται οι κανόνες αυτοί, προβλέπουν ορισμένες εξαιρέσεις από την πλήρη δημοσίευση για μικρομεσαίες επιχειρήσεις. Οι μεσαίου μεγέθους επιχειρήσεις μπορούν επίσης να εξαιρεθούν από τον κανόνα του οικονομικού ελέγχου.

Μολονότι οι κανόνες λογιστικής, οικονομικού ελέγχου και δημοσιότητας στις ΗΠΑ απευθύνονται κυρίως στις εταιρείες που συγκεντρώνουν κεφάλαια από την κεφαλαιαγορά, στην πράξη, οι σημαντικότερες επιχειρήσεις καλούνται να καταρτίζουν οικονομικές καταστάσεις να τιςποβάλλουν προς έλεγχο από αναγνωρισμένους ελεγκτές και να τις διαθέτουν σε όλα τα ενδιαφερόμενα μέρη μέσω ιδιωτικών προμηθευτών πληροφοριών.

Η ανακοίνωση της Επιτροπής με τον τίτλο Η στρατηγική χρηματοοικονομικής πληροφόρησης της ΕΕ: Η μελλοντική πορεία(2) σκοπό έχει να εξασφαλίσει την τήρηση, από όλες τις εισηγμένες κοινοτικές επιχειρήσεις, ενός ενιαίου συστήματος χρηματοοικονομικής πληροφόρησης το οποίο θα εγγυάταιψηλά επίπεδα διαφάνειας και συγκρισιμότητας, βάσει του οποίου θαποχρεούνται να καταρτίζουν τους ενοποιημένους λογαριασμούς τους εφαρμόζοντας διεθνή λογιστικά πρότυπα (IAS) το αργότερο μέχρι το 2005. Τα κράτη μέλη δύνανται να επεκτείνουν τηνποχρέωση αυτή και στις μη εισηγμένες εταιρείες και στους ετήσιους λογαριασμούς.

Η ανακοίνωση προβλέπει επίσης τον εκσυγχρονισμό των λογιστικών οδηγιών. Στο πλαίσιο αυτό, η Επιτροπή θα εξετάσει σε ποιό βαθμό οιφιστάμενες απαιτήσεις εξακολουθούν καλύπτουν τις τρέχουσες ανάγκες.

(1) Τετάρτη οδηγία 78/660/EOK του Συμβουλίου της 25ης Ιουλίου 1978 περί των ετησίων λογαριασμών εταιρειών ορισμένων μορφών (ΕΕ L 222 της 14.8.1978) και Έβδομη οδηγία του Συμβουλίου (83/349/ΕΟΚ) της 13ης Ιουνίου 1983 (ΕΕ L 193 της 18.7.1983).

(2) COM(2000)359 τελικό.